גודל הפין האנושי

המדידה המדויקת ביותר של גודל הפין האנושי נגזרת ממספר מדידות שונות, בזמנים שונים, שכן ישנה שונות טבעית קטנה בהתאם למידת העוררות המינית, השעה ביום, טמפרטורת החדר, תדירות הפעילות המינית ואמינות המדידה. בהשוואה לפרימטים אחרים, למשל הגורילה, הפין האנושי עבה ביותר, הן במונחים מוחלטים והן ביחס לשאר חלקי הגוף. תוצאות המדידות משתנות, כאשר מחקרים המסתמכים על מדידה עצמית מדווחים על ממוצע גבוה משמעותית מאשר מחקרים בהם המדידות נערכות על ידי אנשי מקצוע בתחום הרפואה. לפי סקירה שיטתית בתחום, החל משנת 2015, האורך הממוצע של פין אנושי זקוף הוא בערך 13.12 ס"מ (11.46 ס"מ – 14.78 ס"מ).‏‏ בדרך כלל, אורכו של הפין הרפוי אינו מעיד על אורכו של הפין הזקוף. הפין האנושי גדל בעיקר בין הינקות לגיל חמש, ובין כשנה לאחר תחילת גיל ההתבגרות ועד לגיל 17 בערך. מחקרים סטטיסטיים לא הצליחו למצוא קשר מובהק בין גודל הפין לגודלם של חלקי גוף אחרים. גורמים סביבתיים, יחד עם גורמים גנטיים, כמו משבשים אנדוקריניים, יכולים להשפיע על גדילת הפין. פין בוגר זקוף שאורכו פחות מ-7 ס"מ מכונה ברפואה "מיקרו-פין" (micropenis). קיים מִתאם בין גודל הפין לבין עלייה ברמות הטסטוסטרון במהלך גיל ההתבגרות. עם זאת, לאחר גיל ההתבגרות, הטסטוסטרון אינו מסוגל להשפיע עוד על גודל הפין, וחוסר באנדרוגן אצל גברים בוגרים גורם לירידה קטנה בגודל בלבד. הורמון גדילה (‏GH‏) ופקטור גדילה דמוי אינסולין 1 (‏IGF-1‏) משפיעים גם כן על גודל הפין, כאשר מחסור בהם במהלך שלבים התפתחותיים קריטיים (למשל, אצל הלוקים בחוסר בהורמון גדילה או בתסמונת לרון) עשוי לגרום למיקרו-פין. בעוד שהתוצאות משתנות מעט במחקרים שונים, הקונצנזוס הוא כי הפין האנושי הממוצע, כאשר הוא זקוף, הוא בין 12.9 ס"מ ל-15 ס"מ באורכו, עם רווח בר-סמך של 95% (10.7 ס"מ, 19.1 ס"מ) – כלומר, בוודאות של 95%, הממוצע האמיתי הוא לכל הפחות 10.7 ס"מ ולכל היותר 19.1 ס"מ. מסקירה שיטתית שפורסמה בשנת 2015 עולה כי אורכו הממוצע של פין רפוי הוא 9.16 ס"מ, אורכו הממוצע של פין מתוח שאינו זקוף הוא 13.24 ס"מ, אורכו הממוצע של פין זקוף הוא 13.12 ס"מ, היקפו הממוצע של פין לא זקוף הוא 9.31 ס"מ והיקפו הממוצע של פין זקוף הוא 11.66 ס"מ. על פי מחקר אחד, אורכו הממוצע של פין רפוי הוא 8.9 ס"מ (נמדד על ידי הצוות). על פי מספר מחקרים אחרים, האורך הממוצע הוא 9–10 ס"מ. אין התאמה בין אורכם של פינים רפויים לאורכם של פינים זקופים; ישנם פינים קטנים (במצב רפוי) שגדלים הרבה יותר כשהם מזדקפים, באופן יחסי לגדילתם של פינים גדולים (במצב רפוי). הפין ושק האשכים מתכווצים באופן לא-רצוני בתגובה לטמפרטורות נמוכות או לעצבנות, עקב פעולת שריר. תופעה דומה משפיעה על רוכבי אופניים, היוצרים לחץ ממושך של מושב האופניים על חיץ הנקביים, לחץ הגורם לפין ולשק האשכים להתכווץ באופן לא-רצוני. מושבים לקויים עלולים, בסופו של דבר, לגרום לאין-אונות. לא ניתן להעריך את אורכו המדויק של הפין במצב זקפה על פי הגיל או על פי אורכו במצב רפוי. במקרים מסוימים, ישנה התאמה בין אורכו של פין רפוי מתוח לבין אורכו של הפין במצב זקוף. עם זאת, מחקרים מצאו הבדלים דרסטיים בין אורך של פין מתוח לבין אורכו של פין זקוף. מחקרים מדעיים נערכו בנוגע לאורכו של הפין הזקוף של האדם הבוגר. מחקרים שהסתמכו על מדידה עצמית, לרבות על תוצאות סקרים באינטרנט, דיווחו באופן עקבי על ממצאי אורך ממוצע גבוה יותר מאשר אלו שנתקבלו תוך שימוש בשיטות רפואיות או מדעיות לצורך ביצוע המדידות. ישנם מחקרים לגבי ההיקף של הפין הגברי במצב של זקפה, כאשר המדידות מתבצעות במרכזו של הפין. כמו במחקרי האורך, במחקרים שהסתמכו על מדידות שביצעו הנבדקים בעצמם נמצאו תוצאות מעט גבוהות יותר, בממוצע, לעומת מחקרים שבהם הנבדקים נמדדו על ידי אנשי צוות. במחקר שעוסק בגודלו של הפין, ואשר המדידות שבו בוצעו בסביבת מעבדה, נמצא כי ההיקף הממוצע של פין גברי בעת זקפה הוא 4.8 אינץ' (12.3 ס"מ), ומכאן שרוחבו הממוצע של פין זקוף הוא כ-1.5 אינץ' (4 ס"מ). בעת הלידה, אורכו של הפין הממוצע כשהוא מתוח הוא כ-4 ס"מ, גודלו של הפין של 90% מהבנים שזה עתה נולדו יהיה בין 2.4 ל-5.5 ס"מ. בין הלידה ועד לגיל ההתבגרות הפין גדל באופן מוגבל. הגודל הממוצע בתחילת גיל ההתבגרות הוא 6 ס"מ, וכ-5 שנים מאוחר יותר הפין מגיע לגודלו המבוגר. וו.א. שונפלד פרסם עקומת צמיחה של הפין בשנת 1943.‏ כותבי מחקר העוסק בגודלו של הפין הגיעו למסקנה כי "אורכו של פין רפוי הוא קצת פחות מ-4 ס"מ בזמן הלידה עם גידול מועט מאוד עד לגיל ההתבגרות, בו יש גדילה מובהקת". חוקרים אינם מאמינים שקיים קשר בין גילו של אדם לגודל הפין שלו. "מחקרים בודדים הראו כי גודלו של הפין קטן יותר במחקרים המתמקדים בגברים מבוגרים, אך ויילי וארדלי לא מצאו הבדלים רבים כאשר הם אספו את התוצאות של מחקרים שונים [שנערכו במשך תקופה של 60 שנה]". בסקירה ספרותית שנערכה בשנת 2015 נמצא כי שני מחקרים מצאו מתאם חלש בין הגובה לבין גודל הפין הרפוי, שבעה מחקרים מצאו מתאם חלש בין הגובה לבין גודל הפין (במצב רפוי או זקוף) ושני מחקרים מצאו שלא קיים כלל מתאם בין הגובה לבין גודל הפין הרפוי. קיימת אמונה כי גודל הפין משתנה בהתאם לגזע, אך אמונה זו אינה נתמכת על ידי ראיות מדעיות. מחקר שנערך ב-2007 דיווח כי "אין רקע מדעי לתמיכה במיתוס 'הפין הגדול' של אנשים שחורים". מחקר נוסף ציין כי בניגוד ל"אמונה הרווחת כי לאנשים שחורים יש בדרך כלל פינים גדולים יותר", במציאות "אין רקע מדעי משכנע" לתמוך ברעיון זה. בסקירה משנת 2015 עולה כי לא ניתן היה להסיק מסקנות כלשהן לגבי הקשר בין הגודל והגזע מהספרות הקיימת וכי יש צורך במחקר נוסף. ייתכן שלגנים מסוימים יש תפקיד בוויסות גודל הפין. בבני אדם, הגן AR, הממוקם על כרומוזום X ב Xq11-12, עשוי לקבוע את גודל הפין. גם לגן SRY, הממוקם על כרומוזום Y, עשוי להיות תפקיד בכך. שונות בגודל ניתן לייחס לעיתים קרובות למוטציות. מחסור של הורמון גדילה או גונדוטרופינים או דרגות קלות של חוסר באנדרוגן עלולים לגרום לפין להיות קטן, וניתן לטפל בכך באמצעות הורמון גדילה או טיפול בטסטוסטרון בשלבי הילדות המוקדמת. פין של גבר בוגר באורך של פחות מ-7 ס"מ כשהוא במצב של זקפה מכונה ברפואה "מיקרו-פין" (micropenis).‏ לכ-0.6% מהגברים יש מיקרו-פין. ישנם גם ניתוחים הזמינים כדי להגדיל את גודל הפין במקרים של מיקרו-פין אצל מבוגרים. ישנן סברות כי ההבדלים בגודל הפין בין אנשים נגרמים לא רק על ידי גנטיקה, אלא גם על ידי גורמים סביבתיים כגון תרבות, דיאטה וחשיפה לחומרים כימיים או זיהום. הפרעה למערכת האנדוקרינית כתוצאה מחשיפה לחומרים כימיים נקשרת לעיוות גניטלי בשני המינים (כמו גם בעיות רבות אחרות). קיימים מקורות, על פיהם חומרים כימיים, בין אם סינתטיים (למשל, חומרי הדברה) ובין אם הם טבעיים (למשל, כימיקלים הנמצאים בשמן אזוביון) קשורים לדרגות שונות של הפרעה אנדוקרינית. הן PCB והן DEHP קשורים לגודל פין קטן.‏ במחקר שנערך בשנת 2007 בפקולטה לרפואה של אוניברסיטת אנקרה, נמצא כי גודל הפין עשוי לרדת כתוצאה מטיפול הורמונלי בשילוב עם רדיותרפיה. בנוסף, חלק מתרופות הפוריות המבוססות על אסטרוגן, כמו diethylstilbestrol (DES), נקשרו לאי-תקינות של איברי המין או לפין קטן יותר (microphallus).‏ תפיסות בנוגע לגודלו של הפין הן תלויות תרבות. התרבות והאמנות במצרים העתיקה נמנעו בדרך כלל מלהציג פינים גדולים, שנחשבו מגונים. עם זאת, הפפירוס הארוטי מטורינו מציג דמויות גבריות עם איברי מין גדולים במיוחד. ביוון העתיקה האמינו כי פין קטן הוא אידיאלי. חוקרים מאמינים כי גודל הפין בקרב רוב היוונים הקדומים היה ככל הנראה דומה לגודלו בקרב רוב האירופים האחרים באותה התקופה, אך אמנים יווניים מציגים ביצירותיהם גברים בעלי פין קטן, לא נימול עם עורלה גדולה באופן לא פרופורציונלי, המעידים על כך שזה מה שנתפס כאידיאלי בעיניהם. פין גדול באמנות יוון העתיקה שמור באופן בלעדי לדמויות קומיות גרוטסקיות כגון סאטירים, מעמד של רוחות יער מחרידות דמויי סוסים, שמוצגות באמנות יוונית עם פין מסיבי בצורה אבסורדית. שחקני התיאטרון המציגים דמויות גבריות בקומדיה היוונית העתיקה כשהם לובשים פינים אדומים ענקיים, מזויפים, שהשתלשלו מתחת לתלבושותיהם; אלה נועדו להיות מגוחכים ונועדו על מנת שיצחקו עליהם. בקומדיה של אריסטופאנס "העננים", "מר ההגיון הבריא" מתאר את דמותו של פידיפידס כבעל מראה של הנער האידיאלי: "החזה נוצץ העור זוהר, / כתפיים רחבות, לשון קטנה, / ישבן גדול ופין זעיר." במיתולוגיה היוונית, לפריאפוס, אל הפריון, היה פין גדול בצורה חריגה שתמיד היה זקוף לצמיתות. פריאפוס נתפס תמיד כדמות בעל מראה מחריד ולא מושך. סכוליה אודות "ארגונאוטיקה" מאת אפולוניוס מרודוס קובעת שלאחר שאפרודיטה, אמו של פריאפוס, ילדה אותו, היא הייתה כל כך מזועזעת מגודלם של הפין, הכרס והלשון שלו, שהיא נטשה אותו למות במדבר. רועה מצא אותו וגידל אותו כבנו. מאוחר יותר גילה פריאפוס כי הוא יכול להשתמש בפין המסיבי שלו כדי לסייע בגידול צמחים. התייחסות לגודל הפין נרמזת גם בתנ"ך: וַתְּגַל֙ תַּזְנוּתֶ֔יהָ וַתְּגַ֖ל אֶת־עֶרְוָתָ֑הּ וַתֵּ֤קַע נַפְשִׁי֙ מֵֽעָלֶ֔יהָ כַּאֲשֶׁ֛ר נָקְעָ֥ה נַפְשִׁ֖י מֵעַ֥ל אֲחוֹתָֽהּ׃ וַתַּרְבֶּ֖ה אֶת־תַּזְנוּתֶ֑יהָ לִזְכֹּר֙ אֶת־יְמֵ֣י נְעוּרֶ֔יהָ אֲשֶׁ֥ר זָנְתָ֖ה בְּאֶ֥רֶץ מִצְרָֽיִם׃ וַֽתַּעְגְּבָ֔ה עַ֖ל פִּֽלַגְשֵׁיהֶ֑ם אֲשֶׁ֤ר בְּשַׂר־חֲמוֹרִים֙ בְּשָׂרָ֔ם וְזִרְמַ֥ת סוּסִ֖ים זִרְמָתָֽם — יחזקאל פרק כ"ג, י"ח-כ' בתלמוד מוצגים ממדים לא שגרתיים של פרעה: "פרעה שהיה בימי משה הוא אמה וזקנו אמה ופרמשתקו אמה וזרת". בספרות הערבית של ימי הביניים קיימת העדפה לפינים גדולים, כפי שמתואר באחד מסיפורי אלף לילה ולילה – "עלי עם האיבר הגדול". כסאטירה שנונה של הפנטזיה הזו כתב הסופר האפרו-ערבי מהמאה התשיעית אל ג'אחז: "אם אורך הפין היה סימן לכבוד, אז הפרד היה שייך לקורייש" (השבט שאליו השתייך מוחמד). הנורדים מימי הביניים התייחסו לגודל הפין של הגבר כמדד לגבריות שלו. קמע קסמים נורדי מהמאה ה-13 מברגן, עשוי עץ עם כתובת באלפבית רוני, מבטיח למי שעונד אותו: "אתה תזיין ... וזה יהיה גדול יותר מזין של גבר וקטן יותר מזין של סוס". תיאור מהמאה ה-14 על חייו של אולף הקדוש מתאר פולחן פגאני, שבמהלכו נעשה שימוש בפין סוס משומר כחפץ פולחן, אותו חברי כת היו מעבירים זה לזה כשהם יושבים במעגל, משבחים אותו ומעירים לגביו ולגבי שאר חברי הקבוצה רמיזות מיניות. גברים יכולים בקלות להמעיט בגודל הפין שלהם בהשוואה לפינים של אחרים, בגלל נקודת המבט שלהם (ההסתכלות כלפי מטה), עקב צפייה מרובה בפורנוגרפיה לא טיפוסית, או בגלל הצטברות שומן בבסיס הפין. סקר של מיניות הראה כי גברים רבים האמינו שהפין שלהם קטן, בעוד שלמעשה הוא היה בגודל ממוצע. מחקר נוסף מצא שחינוך מיני של מדידות פין סטנדרטיות יכול לעזור ולהקל על המטופלים המוטרדים בנוגע לגודל הפין שלהם, שכן לרובם היו תפיסות שגויות לגבי מה שנחשב נורמלי מבחינה רפואית. התפיסה של פין גדול קשורה להערכה עצמית גבוהה יותר. מחקר שנערך באוניברסיטת אוטרכט מצא כי רוב הגברים ההומוסקסואלים במחקר התייחסו לפין גדול כאידיאלי, וכי קיים קשר ישיר בין פין גדול לבין הערכה עצמית גבוהה. מחקר אחד שבדק את נתוני דוחות קינסי (נתונים שנמסרו על ידי הנסקרים, ולא נתונים שנמדדו על ידי חוקרים) מצא כי גודלו של הפין הממוצע של גבר הומוסקסואל היה גדול יותר מאשר הפין הממוצע של הגבר ההטרוסקסואל: אורך של 16.05 ס"מ בקרב גברים הומוסקסואלים, לעומת אורך של 15.21 ס"מ בקרב גברים הטרוסקסואלים, והיקף של 12.57 ס"מ בקרב גברים הומוסקסואלים לעומת היקף של 12.19 ס"מ בקרב גברים הטרוסקסואלים. חששות פרטיים נפוצים הקשורים לגודל הפין הובילו למספר אמירות פולקלור ולהשתקפויות בתרבות הפופולרית הקשורות לגודל הפין. "פאניקת פין" היא סוג של היסטריה המונית הקשורה בהיעלם או התכווצות של הפין, המכונה תסמונת התכווצות הפין. הפין יכול להתכווץ באופן משמעותי עקב היווצרות רקמת צלקת ממצב שנקרא מחלת פיירוני המשפיעה על עד עשירית מהגברים. מוצרים כגון משאבות הפין, גלולות, ואמצעים מפוקפקים אחרים של הגדלת פין הם חלק מהמוצרים המשווקים ביותר בדואר זבל אלקטרוני. נכון לעכשיו, אין הסכמה בקהילה המדעית שקיימת טכניקה שאיננה כירורגית המגדילה לצמיתות את העובי או את ההיקף של הפין הזקוף, כשהוא כבר נמצא בטווח הנורמלי (11.4 עד 17.78 ס"מ).‏ לא נמצא במחקר קשר סטטיסטי מובהק בין גודל הפין לגודלם של חלקי גוף אחרים. במחקר אחד, שנערך בשנת 1988 על ידי החוקרים סימינוסקי וביין, נמצא מתאם חלש בין גודל הפין הזקוף וגודל כף הרגל והגובה; עם זאת, הוא היה חלש מכדי לשמש אומדן מעשי. מחקר אחר, שביצעו שאה וכריסטופר ב-2002, וציטט את סימינוסקי וביין, לא הצליח למצוא עדויות לקשר בין גודל הנעליים לבין גודל הפין הזקוף, וקבע כי "הקשר בין אורך הפין לבין גודל הנעליים אינו מבוסס מדעית". ייתכן שיש קשר בין מומים באיברי המין לבין הגפיים האנושיות. התפתחות הפין בעובר נשלטת על ידי חלק מאותם הגנים של הוקס (במיוחד HOXA13 ו-HOXD13)‏ השולטים על התפתחות הגפיים. מוטציות של גנים מסוימים של הוקס השולטים בצמיחת איברים גורמים לאיברי מין פגומים ("תסמונת יד-גניטלית", "Hand-foot-genital syndrome"‏). במחקר קטן שנערך באוניברסיטת טקסס-פאן אמריקנית ופורסם בירחון BMC Women's Health, נסקרו חמישים סטודנטיות לתואר ראשון לגבי תפיסתן אודות סיפוק מיני. על פי הממצאים, ישנה העדפה לרוחב של הפין על פני אורכו, כאשר הנבדקות נתבקשו לבחור מבין שתי האפשרויות. בכתבה שפורסמה במגזין Psychology Today‏, 1,500 קוראים (כשני שלישים מתוכם היו נשים) נסקרו בנוגע לתפיסותיהם על הגוף הגברי. מרבית הנשים לא ייחסו חשיבות רבה במיוחד לגודל הפין ומעל ל-71% מתוכן סברו כי גברים מייחסים חשיבות רבה מדי לגודל הפין ולצורתו. על פי רוב, הנשים שהשתתפו בסקר ייחסו יותר חשיבות לרוחבו של הפין לעומת הגברים, ופחות חשיבות לאורכו של הפין לעומת הגברים. מחקר אחר, שנערך באוניברסיטת חרונינגן, סקר 375 נשים פעילוֹת מינית שילדו בשנת 2002 בנוגע לחשיבות שהן מייחסות לגודל הפין. תוצאות הסקר הראו ש-21% מהנשים חשו כי האורך חשוב ו-32% חשו כי ההיקף חשוב. מחקר שנערך באוניברסיטה הלאומית של אוסטרליה ופורסם בתחילת 2013 הראה כי ישנה השפעה של גודל הפין על המשיכה המינית של הגבר, וככל שהגבר גבוה יותר, כך גדלה ההשפעה. המחקר יצר תמונות ממוחשבות תלת־ממדיות בגודל אמיתי של גברים, הנבדלות זו מזו בגובה ובתכונות פיזיות אחרות, והציג אותן בפני נשים שנתבקשו לרשום את תגובותיהן בתוך 3 שניות. ההעדפה לגברים גבוהים עם פין גדול הייתה מובהקת. מחקר אמריקאי שפורסם בשנת 2015 על ההעדפות המוצהרות של פאנל של 75 נשים המשתמשות במודלים תלת-ממדיים מודפסים כנקודות התייחסות, הראה שאורך הפין המועדף הוא 16 ס"מ והיקף הפין המועדף הוא 12.2 ס"מ עבור שותפים מיניים לטווח ארוך, עם העדפה מעט גדולה יותר לאורך של 16.3 ס"מ ולהיקף של 12.7 ס"מ עבור שותפים למפגשים מיניים חד פעמיים. ביטוי הסלנג size queen (אין להתבלבל עם queen size שמשמעו אחר לגמרי) הוא כינוי למי שמעדיפים שלבני הזוג המיניים שלהם יהיה פין גדול מהממוצע. הפין האנושי עבה יותר מזה של שאר הפרימטים, הן במונחים מוחלטים והן ביחס לשאר הגוף. מחקר מוקדם, המבוסס על מדידות לא מדויקות, הגיע למסקנה כי הפין האנושי הוא גם ארוך יותר. למעשה, הפין של שימפנזה מצוי אינו קצר יותר מאשר בבני אדם – גודלו הממוצע הוא 14.4 ס"מ; בכמה פרימטים אחרים קיים יחס ישר בין גודל הפין למשקל גופם. טרם נקבעו הסיבות האבולוציוניות לעובי הפין האנושי ביחס לזה של פרימטים אחרים. הסבר אחד הוא כי איברים עבים יותר הם הסתגלות אבולוציונית לעלייה מקבילה בגודל הנרתיק הנשי. חוקרים מאמינים כי תעלת הנרתיק הנשי התרחבה כדי להתאים לעלייה בגודל הגולגולת של התינוק. כמו כן, ייתכן שנשים בוחרות בני זוג בעלי פין גדול מספיק כדי שיתאים לגודל הנרתיק שלהן, כדי לספק גירוי מיני ולהבטיח שפיכה. מחקר אוסטרלי, שחקר 184 גברים ו-3,658 קונדומים, עסק בקשר שבין אורכו והיקפו של הפין לבין כשלים בשימוש בקונדומים. על פי ממצאי המחקר, כאשר נעשה בהם שימוש נכון, שיעור הכשלים בשימוש היה 3.39%. המחקר מצא יחס ישר בין ממדי הפין לבין שיעור הקריעה של הקונדומים (ככל שממדי הפין גדולים יותר – שיעור הקריעה גבוה יותר). בדיקת אשכים קנאת פין יחס אצבעות תסמונת הפין הקטן Lee, P.; Mazur, T.; Danish, R.; Amrhein, J.; Blizzard, R.; Money, J.; Migeon, C. (1980). "Micropenis. I. Criteria, etiologies and classification". The Johns Hopkins medical journal. 146 (4): 156–163. PMID 7366061. Lauersen, Niels; Whitney, Steven (1983). It's Your Body: A Woman's Guide to Gynecology (3rd ed.). New York: Berkley Publishing. p. 480. ISBN 0-425-09917-2. Rushton, J.; Bogaert, A. F. (1987). "Race differences in sexual behavior: Testing an evolutionary hypothesis*1". Journal of Research in Personality. 21 (4): 529–551. doi:10.1016/0092-6566(87)90038-9. Sutherland, RS; Kogan, BA; Baskin, LS; Mevorach, RA; Conte, F; Kaplan, SL; Grumbach, MM (1996). "The effect of prepubertal androgen exposure on adult penile length". The Journal of Urology. 156 (2 Pt 2): 783–7, discussion 787. doi:10.1016/S0022-5347(01)65814-2. PMID 8683783. EurekAlert! summary צח יוקד, אנרגיה מתפרצת: כך מתנהלים בעולם אנשים עם איבר מין גדול, באתר הארץ, 8 ביולי 2018 ד"ר איתי גל, למי יש את הגדול ביותר? 13 עובדות על איבר המין הגברי, באתר ynet, 9 ביוני 2015 Veale, D.; Miles, S.; Bramley, S.; Muir, G.; Hodsoll, J. (2015). "Am I normal? A systematic review and construction of nomograms for flaccid and erect penis length and circumference in up to 15 521 men". BJU International. 115 (6): 978–986. doi:10.1111/bju.13010. Stang, Jamie; Story, Mary. "Adolescent Growth and Development" (PDF). University of Minnesota. p. 3. נבדק ב-26 בנובמבר 2012. {{cite web}}: (עזרה) Eberhard Nieschlag; Hermann Behre (29 ביוני 2013). Andrology: Male Reproductive Health and Dysfunction. Springer Science & Business Media. pp. 54–. ISBN 978-3-662-04491-9. {{cite book}}: (עזרה) Hartmut Porst; Jacques Buvat (15 באפריל 2008). Standard Practice in Sexual Medicine. John Wiley & Sons. pp. 263–. ISBN 978-1-4051-7872-3. {{cite book}}: (עזרה) Wessells, H.; Lue, T. F.; McAninch, J. W. (1996). "Penile length in the flaccid and erect states: Guidelines for penile augmentation". The Journal of Urology. 156 (3): 995–997. doi:10.1016/S0022-5347(01)65682-9. PMID 8709382. Chen, J.; Gefen, A.; Greenstein, A.; Matzkin, H.; Elad, D. (2000). "Predicting penile size during erection". International Journal of Impotence Research. 12 (6): 328–333. doi:10.1038/sj.ijir.3900627. PMID 11416836. "ANSELL RESEARCH – The Penis Size Survey". Ansell. במרץ 2001. נבדק ב-2006-07-13. {{cite web}}: (עזרה) Promodu, K.; Shanmughadas, K. V.; Bhat, S.; Nair, K. R. (2007-06-14). "Penile length and circumference: an Indian study". International Journal of Impotence Research. 19 (6): 558–563. doi:10.1038/sj.ijir.3901569. Aitken, Paul. "What's Average?". אורכב מ-המקור ב-2012-04-26. נבדק ב-2007-11-09. Wylie, K. R.; Eardley, I. (2007). "Penile size and the 'small penis syndrome'". BJU International. 99 (6): 1449–1455. doi:10.1111/j.1464-410X.2007.06806.x. PMID 17355371. Dillon, B.E.; Chama, N.B.; Honig, S.C. (2008). "Penile size and penile enlargement surgery: a review". Int J Impot Res. 20 (5): 519–529. doi:10.1038/ijir.2008.14. Schonfeld, William A. (באפריל 1943). "Primary and secondary sexual characteristics: Study of their development in males from birth through maturity, with biometric study of penis and testes". Archives of Pediatrics & Adolescent Medicine. 65 (4): 535–49. doi:10.1001/archpedi.1943.02010160019003. {{cite journal}}: (עזרה) "Penis Myths Debunked". LiveScience. Mondaini, Nicola; Gontero, Paolo (2007). "Idiopathic short penis: myth or reality?". British Journal of Urology. 95 (1): 8–9. JC, Orakwe; GU, Ebuh (2007). "'Oversized' Penile Length In The Black People; Myth Or Reality". Tropical Journal of Medical Research. 11 (1): 16–18. "Surgeons Pinch More Than An Inch From The Arm To Rebuild A Micropenis". 7 בדצמבר 2004. נבדק ב-2007-07-25. {{cite web}}: (עזרה) "Whereas the average size of the human penis is around 12.5 cm or 5 inches, a micropenis spans less than 7 cm or just over two inches." "Penis Size FAQ & Bibliography". Kinsey Institute. 2009. נבדק ב-2013-11-07. "Length-boosting surgery for 'micro-penises'". New Scientist. 2004-12-06. נבדק ב-2006-08-06. Swan, S.; Main, K.; Liu, F.; Stewart, S.; Kruse, R.; Calafat, A.; Mao, C.; Redmon, J.; Ternand, C.; Sullivan, S.; Teague, J. L.; Study for Future Families Research Team (2005). "Decrease in anogenital distance among male infants with prenatal phthalate exposure". Environmental Health Perspectives. 113 (8): 1056–1061. doi:10.1289/ehp.8100. PMC 1280349. PMID 16079079. "PCBs Diminish Penis Size". copa.org. אורכב מ-המקור ב-2012-03-03. נבדק ב-2007-04-09. Miner, John (29 באפריל 2006). "Pesticides may affect penis size". London Free Press. {{cite web}}: (עזרה) "Hormone Hell". DISCOVER. נבדק ב-2008-04-05. "Lavender and Tea Tree Oils May Cause Breast Growth in Boys". NIH. נבדק ב-2008-04-07. Henley, D.; Lipson, N.; Korach, K.; Bloch, C. (2007). "Prepubertal gynecomastia linked to lavender and tea tree oils". The New England Journal of Medicine. 356 (5): 479–485. doi:10.1056/NEJMoa064725. PMID 17267908. "Chemicals and Male Reproductive Health". Ces.iisc.ernet.in. נבדק ב-2010-08-14. Swan, S. (2008). "Environmental phthalate exposure in relation to reproductive outcomes and other health endpoints in humans". Environmental Research. 108 (2): 177–184. Bibcode:2008ER....108..177S. doi:10.1016/j.envres.2008.08.007. PMC 2775531. PMID 18949837. Haliloglu A, Baltaci S, Yaman O (2007). "Penile length changes in men treated with androgen suppression plus radiation therapy for local or locally advanced prostate cancer". Penile length changes in men treated with androgen suppression plus radiation therapy for local or locally advanced prostate cancer. National Center for Biotechnology Information, U.S. National Library of Medicine. 177 (1): 128–30. doi:10.1016/j.juro.2006.08.113. PMID 17162022.{{cite journal}}: תחזוקה - ציטוט: שימוש בפרמטר authors (link) Center of Disease Control. "DES Update: Consumers". נבדק ב-2013-11-07. Dover, Kenneth James (1989) [1978]. Greek Homosexuality. Cambridge, Massachusetts: Harvard University Press. pp. 126–128. ISBN 0-674-36270-5. Robins, Gay (1993). Women in Ancient Egypt. Cambridge, Massachusetts: Harvard University Press. pp. 189–190. ISBN 0-674-95469-6. Schmidt, Robert A.; Voss, Barbara L. (2000). Archaeologies of Sexuality. Abingdon-on-Thames, England: Psychology Press. p. 254. ISBN 978-0-415-22366-9. "Phallus in Wonderland". CBC Radio. אורכב מ-המקור ב-2007-10-16. נבדק ב-2007-11-13. Storie, Ian C.; Allen, Arlene (2005). A Guide to Ancient Greek Drama. Malden, Massachusetts, Oxford, England, and Victoria, Australia: Blackwell Publishing. p. 181. ISBN 1-4051-0215-2. Roche, Paul (2005). Aristophanes: The Complete Plays: A New Translation by Paul Roche. New York City, New York: New American Library. p. 178. ISBN 978-0-451-21409-6. Kerényi, Karl (1951). The Gods of the Greeks. London, England: Thames and Hudson. pp. 175–176. ISBN 0-500-27048-1. תלמוד בבלי, מסכת מועד קטן, דף י"ח, עמוד א' Ulrich Marzolph (2004). The Arabian Nights: An Encyclopedia. Santa Barbara, Calif: ABC-CLIO. pp. 97–8. ISBN 1-57607-204-5. Mitchell, Steven A. (2011). Witchcraft and Magic in the Nordic Middle Ages. Philadelphia, Pennsylvania: University of Pennsylvania Press. pp. 55–57. ISBN 978-0-8122-4290-4. Partial concealment of the penis by the abdomen was noted in Paul Fussell's memoirs.[דרוש מקור] "Men Worry More About Penile Size Than Women, Says 60-Year-Old Research Review". ScienceDaily. May 31, 2007. Education The Best Treatment For Penis Size Concerns. Altpenis.com (2005-07-11). Retrieved on 2013-04-07. Lever, J.; Frederick, D. A.; Peplau, L. A. (2006). "Does Size Matter? Men's and Women's Views on Penis Size Across the Lifespan". Psychology of Men & Masculinity. 7 (3): 129–143. doi:10.1037/1524-9220.7.3.129. "Size does matter (to gays)". Mail & Guardian online. 20 בפברואר 2006. נבדק ב-2006-11-09. {{cite web}}: (עזרה) Bogaert, A.; Hershberger, S. (1999). "The relation between sexual orientation and penile size". Archives of Sexual Behavior. 28 (3): 213–221. doi:10.1023/A:1018780108597. PMID 10410197. "Research says erect gay penises are bigger". Salon.com. 4 בנובמבר 1999. אורכב מ-המקור ב-2007-03-04. נבדק ב-2006-11-09. {{cite web}}: (עזרה) Levine, L. A. (2006). "Peyronie′s disease and erectile dysfunction: Current understanding and future direction". Indian Journal of Urology. 22 (3): 246. doi:10.4103/0970-1591.27633. "Average Penis Size – Penis Enlargement Information for you | PEInis.com – Penis Enlargement Information – The Fastest Growing Penis Enlargement Community Online". אורכב מ-המקור ב-2010-11-27. נבדק ב-3 בספטמבר 2010. {{cite web}}: (עזרה) Siminoski, K.; Bain, J. (1988). "The relationships among height, penile length, and foot size". Annals of Sex Research. 6 (3): 231–235. doi:10.1007/BF00849563. Shah, J; Christopher, N (2002). "Can shoe size predict penile length?". BJU international. 90 (6): 586–7. doi:10.1046/j.1464-410X.2002.02974.x. PMID 12230622. Cecil, Adams (2003-08-26). "The size of things to come". The Straight Dope. אורכב מ-המקור ב-2008-12-16. נבדק ב-2006-08-05. Goodman FR (באוקטובר 2002). "Limb malformations and the human HOX genes". American Journal of Medical Genetics. 112 (3): 256–65. doi:10.1002/ajmg.10776. PMID 12357469. {{cite journal}}: (עזרה) Mortlock, D.; Innis, J. (1997). "Mutation of HOXA13 in hand-foot-genital syndrome". Nature Genetics. 15 (2): 179–180. doi:10.1038/ng0297-179. PMID 9020844. Eisenman, R. (2001). "Penis size: Survey of female perceptions of sexual satisfaction". BMC Women's Health. 1 (1): 1. doi:10.1186/1472-6874-1-1. PMC 33342. PMID 11415468. Michael Pertschuk; Alice Trisdorfer. "Men's bodies—the survey". Psychology Today. נבדק ב-2007-07-17. Jill Neimark. "The beefcaking of America". Psychology Today Nov–Dec 1994 (web edition last reviewed 2004-8-30). נבדק ב-2007-07-20. Francken, A.; Van De Wiel, H.; Van Driel, M.; Weijmar Schultz, W. (2002). "What importance do women attribute to the size of the penis?". European Urology. 42 (5): 426–431. doi:10.1016/S0302-2838(02)00396-2. PMID 12429149. Mautz, B. S.; Wong, B. B. M.; Peters, R. A.; Jennions, M. D. (8 באפריל 2013). "Penis size interacts with body shape and height to influence male attractiveness". Proceedings of the National Academy of Sciences. 110 (17): 6925–6930. Bibcode:2013PNAS..110.6925M. doi:10.1073/pnas.1219361110. PMC 3637716. PMID 23569234. {{cite journal}}: (עזרה) Prause, Nicole; Park, Jaymie; Leung, Shannon; Miller, Geoffrey; Hoffmann, Heather (2 בספטמבר 2015). "Women's Preferences for Penis Size: A New Research Method Using Selection among 3D Models". PLoS ONE. 10 (9): e0133079. Bibcode:2015PLoSO..1033079P. doi:10.1371/journal.pone.0133079. PMC 4558040. PMID 26332467. {{cite journal}}: (עזרה) Sherman, Alexa Joy and Tocantins, Nicole (2004) The Happy Hook-Up: A Single Girl's Guide to Casual Sex, Ten Speed Press, p. 208, ISBN 1580086098. Small, Meredith F. (1995). What's Love Got to Do With It? The Evolution of Human Mating. Anchor Books. ISBN 0-385-47702-3. Dixson, A. F. (2009). Sexual selection and the origins of human mating systems. Oxford University Press. pp. 61–65. ISBN 9780191569739. Bowman, E. A. (2008). "Why the human penis is larger than in the great apes". Archives of Sexual Behavior. 37 (3): 361–361. doi:10.1007/s10508-007-9297-6. PMID 18158617. Smith, Anthony; Jolley D; Hocking J; Benton K; Gerofi J. (באוגוסט 1998). "Does penis size influence condom slippage and breakage?". International Journal of STD & AIDS. London: Royal Society of Medicine Press. 9 (8): 444–7. doi:10.1258/0956462981922593. PMID 9702591. {{cite journal}}: (עזרה)